CELEX: C2007/211/55
Language: hu
Date: 2007-09-08 00:00:00
Title: C-333/07. sz. ügy: A Cour administrative d'appel de Lyon (Franciaország) által 2007. július 17-én benyújtott előzetes döntéshozatal iránti kérelem – Regie Networks kontra Direction de contrôle fiscal Rhône-Alpes Bourgogne

8.9.2007   
            
            
               HU
            
            
               Az Európai Unió Hivatalos Lapja
            
            
               C 211/29
            
         A Cour administrative d'appel de Lyon (Franciaország) által 2007. július 17-én benyújtott előzetes döntéshozatal iránti kérelem – Regie Networks kontra Direction de contrôle fiscal Rhône-Alpes Bourgogne
   (C-333/07. sz. ügy)
   (2007/C 211/55)
   Az eljárás nyelve: francia
   A kérdést előterjesztő bíróság
   Cour administrative d'appel de Lyon
   Az alapeljárás felei
   
      Felperes: Regie Networks.
   
      Alperes: Direction de contrôle fiscal Rhône-Alpes Bourgogne
   Az előzetes döntéshozatalra előterjesztett kérdés
   Érvényes-e a Bizottság 1997. november 10-i 679/97. sz. határozata – amelyben ezen intézmény úgy döntött, hogy nem emel kifogást a rádiós műsorszolgáltatás támogatási rendszerének a 92-1053 rendelettel (1) hatályba léptetett módosításai tekintetében – 1) annak indokolását, 2) az 1998–2002 időszakra meghatározott, a rádiós műsorszolgáltatást támogató támogatási rendszer finanszírozásának az EK-szerződéssel való összeegyeztethetőségével kapcsolatban adott értékelést, valamint 3) a szóban forgó támogatási rendszer költségvetési forrásainak növekedése hiányára alapított indokolást illetően?
   
      (1)  A rádiós műsorszolgáltatást segítő támogatási alap javára szolgáló adó jellegű járulék meghosszabbításáról szóló, 1992. szeptember 30-i 92-1053. sz. rendelet (JORF 1992. október 1-jei 228. száma), és a rádiós műsorszolgáltatást segítő támogatási alap javára szolgáló adó jellegű járulék megállapításáról szóló, 1997. december 29-i 97-1263. sz. rendelet (JORF 1997. december 30-i, 302. száma, 19194. o.).